NaiveNeuron/SloPal huggingface dataset:
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 130 poslancov, za 47, proti 33, zdržalo sa 50. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz prosím určeného spravodajcu z výboru pre verejnú správu a regionálny rozvoj poslanca Vladimíra Slobodu, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa stavebný zákon (tlač 520), bod 49 schváleného programu. Nech sa páči, pán poslanec, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, tlač 520.]
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 140, za 74, proti 4, zdržalo sa 61, 1 nehlasoval. (Potlesk.) Konštatujem, že návrh bol schválený. Pani poslankyňa, výbory.
Zmajkovičová, Renáta, podpredsedníčka NR SR (2012-10-30):
Podľa § 27 ods. 8 o slovo požiadal spravodajca. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2019-03-28):
Tri faktické poznámky na vaše vystúpenie, pani poslankyňa. Končím možnosť prihlásiť sa. Pán poslanec Pčolinský, nech sa páči.
M. Číž, podpredseda NR SR: (2008-09-04):
Š. Harabin, podpredseda vlády a minister spravodlivosti SR: Vážený pán predsedajúci, ja skutočne neviem, čo mám povedať. Pozrite, schôdza sa uberá tým spôsobom, že jasne vychádza najavo, aké podvrhy a falzifikáty pán Lipšic tu prezentuje. No tak chce prerušiť priebeh tejto schôdze a zase si vymýšľa. Veď to je len marketingový ťah. Veď už ako exhibicionistu ho predsa všetci poznáme. Ja jednoducho na exhibicionistu, pán predseda, ešte vy ste sa znížili na taký exhibicionizmus, že s pánom poslancom Lipšicom tu dohadujete spôsob, ako zase podsunúť poslancom exhibicionistickú vložku. Pán predseda Hrušovský, ja som si o vás myslel, že vy ako trošku inú úroveň máte.
Senko, Ján, poslanec NR SR (2011-07-08):
Aby ste dodržiavali predchádzajúce hlasovanie... (Prerušenie vystúpenia predsedajúcim.)
Zelník, Štefan, poslanec NR SR (2018-05-16):
Ďakujem pekne. Vážený pán predsedajúci, v rozprave k návrhu zákona vystúpili poslanci: pani poslankyňa Blahová, pani poslankyňa Červeňáková, pán poslanec Blanár. Pani poslankyňa Červeňáková a pán poslanec Blanár podali konkrétne pozmeňujúce návrhy. Aby sme mohli hlasovať o pozmeňujúcich návrhoch podaných dnes, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Suja, Miroslav, poslanec NR SR (2021-02-05):
Ďakujem za slovo, pán predsedajúci. Ďakujem za širšie zhrnutie, pani kolegyňa, ale viete, ak toto neni politické rozhodnutie alebo pomsta, tak pán minister má možnosť a zareaguje na toto naše vystúpenie a na tie naše otázky a odpovie nám. Ja si myslím, že by to bolo z jeho strany fér. Ak je to politická pomsta, tak nemusíte. Viete, ja som sa dneska pýtal podpredsedu vlády a ten ostal prekvapený, keď som mu toto povedal, že on o ničom takom nevie, že toto neni maslo z ich strany, ale bol zhrozený. Tu ráno stál predo mnou. Potom prišli za mnou viacerí, viacerí koaliční poslanci, ukazujem, aby ste vedeli skade, koaliční poslanci, a tipovali, že toto bol tak zlý krok v tomto období, že nerozumiem tomu, prečo ste to urobili. Tak možnože aj pre nich by bola tá odpoveď dobrá, aby vedeli potom ďalej posúvať ľuďom, že prečo bol odvolaný profesor Sabol z východoslovenského ústavu srdcových chorôb a nahradený hutníkom, ktorý o lekárstve nevie absolútne nič. Ďakujem za vašu odpoveď. Ešte raz vás vyzývam, prosím vás, odpovedzte nám.
Pčolinský, Peter, podpredseda NR SR (2023-03-21):
Utíšte sa!
Žitňanská, Lucia, poslankyňa NR SR (2018-05-22):
Ďakujem pekne za slovo, pán predseda. Vážený pán predseda, vážené kolegyne, vážení kolegovia, vážená verejná ochrankyňa práv, dovoľte, aby som z poverenia výboru pre ľudské práva a národnostné menšiny uviedla správu o prerokovaní uvedeného materiálu, tlač 899, v gestorskom výbore. Predseda Národnej rady Slovenskej republiky pridelil správu o činnosti verejného ochrancu práv na prerokovanie Výboru Národnej rady pre ľudské práva a národnostné menšiny s tým, že výbor podá Národnej rade správu o výsledku prerokovania a návrh na uznesenie Národnej rady. Gestorský výbor v súlade s rozhodnutím predsedu Národnej rady prerokoval správu o činnosti verejného ochrancu práv na svojej 40. schôdzi a svojím uznesením č. 82 odporúčal Národnej rade zobrať správu na vedomie. Návrh na uznesenie Národnej rady máte v prílohe k tlači 899a. Pán predsedajúci, skončila som. Otvorte, prosím, rozpravu.
Pčolinský, Peter, podpredseda NR SR (2022-12-06):
Otváram ústne rozpravu. Pýtam sa, kto sa chce prihlásiť do rozpravy ústne. Uzatváram možnosť prihlásiť sa do rozpravy. Sedmička, osmička bola po uzatvorení. (Reakcia z pléna.) Sedmička, osmička bola po uzatvorení, ale chápem, že ste trošku v strese. (Reakcia z pléna.) To znamená osem ústne prihlásených poslancov. Pán poslanec Suja, Mičovský, Pollák, Dostál, Šefčík, Baránik, Kolíková, Šeliga. Teraz vystúpi pán poslanec Suja. Nech sa páči, máte slovo.
Glváč, Martin, podpredseda NR SR (2018-06-14):
Ďakujem. Pán poslanec, chcete položiť doplňujúcu otázku?
Laurenčík, Milan, podpredseda NR SR (2020-09-29):
Ďakujem, na vaše vystúpenie evidujem dve faktické poznámky. Nech sa páči, pán poslanec Marian Kotleba.
Jurinová, Erika, poslankyňa NR SR (2016-04-20):
Ďakujem veľmi pekne. Tiež by som rada dodala pár slov k tomu, čo bolo vypovedané. Som veľmi rada, že si otvorila aj tému prevencie. Prevencie v rodinách. A ja som vo svojom príhovore spomenula, že veľmi dôležité je sprevádzanie rodín. Teraz naozaj si myslím, že aj toto trošku aj súvisí s tým, čo hovoril predtým kolega Poliačik, súvisí so sprevádzaním rodín, ktoré sú na Slovensku aj úplné, aj neúplné. Nikto nevylučuje rodičov, ktorí majú problémy, alebo sa ako jeden stará o dieťa, ale dôležité je, aby sme sa snažili udržať rodiny, ktoré ešte udržateľné sú, a tam vidím pole neorané. Zachraňovať tých, ktorí sa zachrániť dajú ešte. Ja nevravím presviedčať, ale častokrát stačí, aby s rodinou niekto porozprával, s rodičmi, deťmi, aby sa naozaj deťom dostalo všetko, čo má byť. Áno, dôležité je, aby sa sledoval najlepší záujem dieťaťa. Len často sa mi, častokrát sa mi zdá, že niekedy možno aktivizmus upiera práve ten najlepší záujem dieťaťa.
Pčolinský, Peter, podpredseda NR SR (2022-12-06):
Ďakujem pekne, pán minister. Dávam teraz slovo spoločnému spravodajcovi z výboru pre hospodárske záležitosti poslancovi Milanovi Kuriakovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2019-05-10):
Otváram rozpravu. Hlási sa niekto do rozpravy? Nie je tomu tak. Vyhlasujem rozpravu za skončenú.
Schlosár, Rastislav, poslanec NR SR (2020-07-15):
Pán poslanec, vy hovoríte, že sprísnenie tej interrupčnej legislatívy, že v zásade ničomu nepomôže, že tie ženy budú chodiť aj tak na potrat a že teda ešte to bude horšie, lebo budú pri tom zomierať. Ja vám poviem len niekoľko čísiel. V súčasnosti, alebo teda za minulý rok bolo na Slovensku vykonaných presne 5 541 umelých ukončení tehotenstva len na základe požiadania ženy, to znamená, to sú tie, ktoré neboli zo zdravotných dôvodov, zo znásilnenia alebo podobne. Čiže ja si naozaj nemyslím, že všetkých tých 5 541 žien z minulého roka, ak by sme teda tú legislatívu vrátili späť, ak by sme my obmedzili vykonávanie interrupcií, tak by išlo riskovať svoj život a svoje zdravie tým, že by išlo na nejaké, na nejakú ilegálnu interrupciu, nevraviac o nejakých, nejakých ďalších právnych následkoch tohto činu. A keby sa aj rozhodlo ísť na ilegálnu interrupciu a riskovať svoj život a zdravie, je to ich vlastné rozhodnutie. Nikto ich nijakým spôsobom nenúti do toho, aby to takéto niečo podstúpili, aby teda riskovali svoj život a zdravie. Ale treba si dať do súvisu aj to, koľko percent takýchto prípadov, koľko percent takýchto prípadov je, lebo jedna štatistika Svetovej zdravotníckej organizácie hovorí o tom, že pri ilegálnych interrupciách v krajinách, kde sú reštriktívne zákony, zahynie ročne 47-tisíc žien. Na prvý pohľad obrovské číslo, ale jednak 98 % týchto žien pochádza z rozvojových štátov, teda nie z takých štátov, ako je napríklad Poľsko, ktoré má tú legislatívu nastavenú tak, ako to navrhujeme v našom, v jednom z našich návrhov my. A ďalšia vec je, dajme si do kontrastu tých 47-tisíc žien ročne, čo zomrie pri tých ilegálnych potratoch, a tých 26 mil. detí, ktoré, ktoré zomrú v krajinách práve s liberálnymi zákonmi pri interrupciách. Tak dajme si to na misku váh. Čo je viac? Lenže rozdiel, rozdiel je v tom, že tie ženy sa môžu rozhodnúť a tie deti sa nemôžu rozhodnúť, či, či budú žiť. No a možno ešte posledné... Á, to už nestihnem, potom neskôr.
Vetrák, Milan, poslanec NR SR (2023-06-20):
Ďakujem pekne za slovo. Ja rozumiem, že je tu snaha nájsť nejaké riešenie situácie, kedy sa chce aj vyjsť v ústrety, aj by to malo byť nejakým spôsobom legálne aj legitímne a hlavne legálne spravené, ja by som ale rád poukázal na určité nezrovnalosti aj toho základného riešenia, aj toho pozmeňujúceho návrhu, ktorý bol predložený. V prvom rade my tu vytvárame osobitný zákon, ktorý je svojím spôsobom ako celok výnimkou z toho základného režimu správy majetku štátu, ale vlastne vôbec nevyjadrujeme nejako veľmi ten vzťah k tým iným ustanoveniam toho zákona o správe majetku štátu, hovoríme aj v tom pozmeňujúcom návrhu len o § 8a, kde sa hovorí o osobitnom ponukovom konaní, ale v princípe tam by mal byť vyjadrený celkovo vzťah tých ustanovení tohto zákona k zákonu o správe majetku štátu. Potom druhá taká, by som povedal, dosť vážna nezrovnalosť je, že my tam v celom zákone, návrhu zákona hovoríme o dočasne prebytočnom majetku, ale podľa zákona o správe majetku štátu s dočasne prebytočným majetkom štátu je spojený len nájom alebo výpožička. Čiže treba si ujasniť, že ide o prebytočný majetok štátu ako trvalo prebytočný, vtedy by malo význam hovoriť aj o osobitnom ponukovom konaní, alebo ide o dočasne prebytočný majetok, ako o ňom hovorí celý zákon, a potom nemôžme používať osobitné ponukové konanie, lebo to ten zákon nespája s dočasne prebytočným majetkom, ale musíme hovoriť iba o nájme. Čiže aj ten pozmeňujúci návrh by musel byť prerobený inak. A on sa dá prerobiť, keď chceme, ale chcelo by to trocha viacej času. Čiže povedal by som, že teraz nehlasovať, dať si konkrétny termín, kedy to chceme prerokovať a ešte sa o tom porozprávať. Toľko za mňa.
Laššáková, Jana, podpredsedníčka NR SR (2012-06-22):
Pán poslanec Viskupič, nech sa páči.
V. Novotný, poslanec: (2008-09-10):
Viete, trošku to znelo neautenticky, keď hovoríte o národnej kultúre a váš slovník patrí do tretej cenovej skupiny. Vážený pán spravodajca, neviem, či ste si všimli, ale rozprávali ste sa s dámou, ktorá nemohla ani reagovať na vaše výroky. Ja si nemyslím, že pani poslankyňa Vášáryová „sa rehotala“. Je možné, že sa usmievala, je možné, že sa smiala, dokonca počuteľne smiala, nie je celkom isté, že sa smiala vo vzťahu k tomu, čo ste vy hovorili, alebo že sa smiala preto, lebo ste vystupovali práve vy. Každopádne by som vás chcel upozorniť, aby sme predsa len zachovali nejakú kultúru toho rokovania, lebo národná kultúra nie je len o národnej audiovizuálnej tvorbe, ale aj o tom, ako sa dokážeme spolu rozprávať. To sa nedá uzákoniť možno v žiadnom zákone a žiadny zákon tomu nepomôže. Mňa to naučila mamička doma, ako sa mám rozprávať s dámou. Bolo by dobré, aby ste si to doplnili, keď najbližšie budete rozprávať s poslankyňami v Národnej rade. Ďakujem pekne.
Pleštinská, Zita, poslankyňa NR SR (2021-03-31):
Ďakujem. Vážený pán predsedajúci, vážený pán navrhovateľ, vážené kolegyne, kolegovia, tak ako bolo povedané, vizuálny smog, tento druh smogu chápeme ako presycovanie verejných priestranstiev reklamou. Mnohé samosprávy na túto diagnózu trpia viac ako dosť a vzhľad našich námestí či kľúčových dopravných tepien je toho dôkazom. Nadmerné množstvo bilbordov neregulovaných je veľkým problémom v samosprávach, a preto vítam vlastne tento návrh zákona, ktorý zjednodušuje celý proces samosprávam, ako sa vysporiadať s týmito reklamami. V súčasnosti stavebný zákon neumožňuje alebo je to veľmi zložité odstrániť čiernu stavbu a doteraz vlastne podľa toho návrhu zákona ani nebolo možné obciam a mestám odstrániť takúto reklamnú tabuľu. Veľmi vítam, že vlastne v spolupráci aj s navrhovateľom sme dospeli k názoru, že pridaním chráneného záujmu môže dotknutý orgán posudzovať vplyv stavby na bezpečnosť a plynulosť cestnej premávky. V súčasnosti dopravný inšpektorát v zmysle cestného zákona nie je dotknutým orgánom pri ohlasovaní alebo povoľovaní reklamných stavieb na sídelnom území obce a vznikajú tak situácie, kedy môže dôjsť k ohrozeniu plynulosti cestnej premávky a z tohto dôvodu, tak ako povedal pán navrhovateľ, som tiež bola súčinná pri návrhu pozmeňovacieho, tohto pozmeňovacieho návrhu, kde vlastne inšpektorát v zmysle cestného zákona i v zmysle stavebného zákona bude dotknutým orgánom pri ohlasovaní alebo povoľovaní reklamných stavieb na sídelnom území obce. Myslím si, že takýmto spôsobom sa zjednoduší celý proces pre jednotlivé samosprávy a aj z hľadiska bezpečnosti cestnej premávky to bude mať veľký dopad na našu prírodu, na našu krajinu. Z tohto dôvodu, vážené panie kolegyne aj kolegovia, by som chcela podporiť tento pozmeňujúci návrh a zapracovaním do tohto návrhu a takisto ako sa vlastne poďakovali kolegovia kolegom z ministerstva dopravy, tak by som sa chcela poďakovať aj kolegom z ministerstva vnútra, kde vlastne tá súčinnosť obidvoch ministerstiev bola výsledkom dohody na tomto pozmeňujúcom návrhu. Ďakujem veľmi pekne.
Kotleba, Marian, poslanec NR SR (2021-10-06):
Pán podpredseda, ja vás úplne rešpektujem. Tuná andílek, nech ide bonzovať na základnú školu, keď mu to robí dobre, nech ma nevyrušuje, pán podpredseda, dobre? Ďakujem. Poprosím vrátiť čas, lebo to sa nedá. (Hlas z pléna.) Ale vy nie ste môj vychovávateľ, pán poslanec Dostál. Vy ste možno boli andílek na základnej škole, kde ste sa udávaním a bonzovaním živili, okej, ale tu sme v parlamente. Dobre, tak sa spamätajte! (Prerušenie vystúpenia predsedajúcim.)
J. Mikuš, poslanec: (2009-02-10):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutočňuje jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej, 32. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. A z hľadiska vecného zastávam stanovisko, že predložený návrh zákona rieši závažnú problematiku. Vážený pán predsedajúci, otvorte rozpravu.
B. Bugár, podpredseda NR SR: (2003-09-18):
J. Ševc, poslanec: Vážený pán podpredseda Národnej rady, vážená vláda, vážení kolegovia, využívam možnosť interpelovať podpredsedu vlády Slovenskej republiky pána Pála Csákyho v takejto záležitosti. V nadväznosti na aktivizáciu rôznych drogových skupín zo zahraničia, ale aj na Slovensku sa v poslednom období osobitne vo väčších mestách na Slovensku prejavuje snaha dílerov drog a narkotík preniknúť do základných škôl. V zápase s týmto spoločenským zlom má vláda vypracovaný program. Napriek úsiliu orgánov sa nedarí účinnejšie zabrániť rôznym kriminálnym prejavom, osobitne u mladistvých, v hľadaní zdrojov pre svoje potreby. Všetkým je nám známy prípad, keď takýto človek zavraždil na začiatku leta starších ľudí a majiteľa jedného auta. Pýtam sa, vážený pán podpredseda vlády, či by nebolo potrebné novelizovať program vlády Slovenskej republiky v boji s týmto neduhom a účinnejšie zapojiť do riešenia tohto problému rodinu, školu, spoločenské organizácie, ale aj politické strany. Samozrejme, aby politické strany v tom zmysle boli zapojené do prípadnej inovácie vládneho programu. Zahraničie rieši tento problém rôznymi spôsobmi. Nejde tu len o náš problém, o našu záležitosť. Ako viete, množí sa aj u nás diskusia, či povoliť mäkké drogy, alebo nie. Je potrebné veľmi citlivo zvažovať všetky možnosti a skúsenosti okolitých krajín, ale zároveň rešpektovať naše kultúrne tradície, aby sme nespáchali niečo nedobré vo výchove mladej generácie. Ďakujem.
Laššáková, Jana, podpredsedníčka NR SR (2014-03-25):
Na vystúpenie pána spravodajcu s faktickými poznámkami piati páni poslanci. Končím možnosť prihlásiť sa s faktickými poznámkami. Nech sa páči, pán poslanec Kadúc.
J. Kvorka, poslanec: (2008-02-01):
Vy dobre viete, pretože sám ste sa spolupodieľali vtedy na transformácii a na vývoji, že celý vývoj vlastníckych vzťahov a hospodárenia v rokoch 1995 až 1998 sa menil. Menil sa, išiel v podstate do vlastníckych rúk, do toho, čo vy tu podporujete a teraz to tu kritizujete, čiže si protirečíte a ani si neuvedomujete, že o čom rozprávate. Spochybnili ste viacero privatizácií tuná, podľa toho, čo som si vypočul. No, pán poslanec Mikloš, ja vám na to odpoviem tým vaším sloganom, ktorý tuná počúvame každý deň, ako to je: „Ak máte pochybnosti, podajte to orgánom činným v trestnom konaní, nech sa s tým zaoberajú.“ A ak chcete informovať takýmto spôsobom, ako informujete, informujte pravdivo, pretože keby som bol vedel, že s čím idete vystúpiť, tak aj ja vo svojom vystúpení si donesiem sem encyklopédiu minulosti privatizácie, ale ja budem hovoriť pravdu, skutočnosti, na ktorých sa to zakladá. Pretože tu už chýbala len jedna vec, povedať, že Mečiar sprivatizoval toto, Slota sprivatizoval toto, Kvorka sprivatizoval toto a už nič iné tuná od vás by sa nedalo ani počuť. Len potom bude treba povedať, aby sa národ dozvedel, že aj vy čo ste sprivatizovali a čo vy máte, aby ľudia vedeli, keď už ste taký zástanca... (Prerušenie vystúpenia časomierou.)
P. Hrušovský, podpredseda NR SR: (2002-04-05):
P. Delinga, poslanec: Vážený pán predsedajúci, pani poslankyne, páni poslanci, nemám nič proti tomu, že prostriedky, ktoré sa zhromažďujú z takej nekultúrnej záležitosti, ako je fajčenie našich občanov, pôjdu aj na rozvoj zdravotníctva. Chcem však vzniesť dve závažné veci, ktoré sú v prílohe tohto zákona a ktoré sú aj v zákone a na ktoré nám neodpovedal ani predkladateľ ani pán spravodajca. Prvá vec je tá, že tento zákon podľa mňa nie je v súlade s legislatívnymi pravidlami, pretože v čl. č. 2 neuvádza predkladateľ účinnosť. Nehovorí, odkedy a ako bude tento zákon platiť, pretože je to veľmi dôležitá vec z pohľadu toho, čo sa potom uvádza v stanovisku ministerstva financií a v nadväznosti na to, čo už dnes platí, že v zákone o štátnom rozpočte je pamätané aj na to, že z nadvýnosu spotrebnej dane má ministerstvo financií odvádzať na ministerstvo zdravotníctva finančné zdroje v priebehu roka alebo po výbere tejto dane. A pritom sa upozorňuje na to, že § 3 zákona o štátnom rozpočte stanovuje rozpočtovými opatreniami, že sa nesmie zvýšiť schodok štátneho rozpočtu. Čiže nie je tu väzba na veľmi dôležitý zákon, zákon o štátnom o rozpočte, a to asi aj z toho titulu, že pán predkladateľ nevie, odkedy by tento zákon mal platiť, či od 1. 1. roku 2003 alebo od dňa vyhlásenia tohto zákona alebo kedy? Ak by mal platiť odo dňa vyhlásenia, tak by menil už to, čo je prijaté v zákone o štátnom rozpočte. Na jednej strane to znamená, že by zvyšoval schodok štátneho rozpočtu roku 2002, pretože by išlo o dve záležitosti. Jedna je tá, ktorá hovorí, že zo štátneho rozpočtu nad stanovenú hranicu, s ktorým rátal štátny rozpočet, dostať finančné zdroje zo spotrebnej dane, má odviesť tento nadvýnos na ministerstvo zdravotníctva. S tým štátny rozpočet počíta, ale nepočíta s tým, čo navrhuje predkladateľ, že by 15 % z celkového objemu dane sa malo na ministerstvo zdravotníctva na tieto účely z hľadiska riešenia liečebných kardiovaskulárnych ochorení a onkologických ochorení dosiahnuť. Takže chcel by som sa opýtať pána spravodajcu, či vo výbore považujú za naplnenie legislatívno-právnych pravidiel pri predkladaní návrhu zákona za správne, že sa neuvádza účinnosť zákona. Ja myslím, že to tam patrí. A po druhé, ako si pán predkladateľ predstavuje účinnosť tohto zákona, ak ho máme posunúť do druhého čítania, a ako bude riešená nadväznosť na zákon o štátnom rozpočte. Ďakujem.
P. Paška, predseda NR SR: (2009-06-24):
(Hlasovanie.) 141 prítomných, 140 za, 1 nehlasoval. Aj tento návrh sme schválili.
P. Paška, predseda NR SR: (2010-04-27):
(Hlasovanie.) 117 prítomných, 104 za, 11 sa zdržalo, 2 nehlasovali. Konštatujem, že sme schválili vládny návrh novely zákona č. 313 o vinohradníctve a vinárstve. Pán predseda výboru pre kultúru a médiá, pán poslanec Abrhan, uvedie hlasovanie v druhom čítaní o vládnom návrhu zákona č. 63 o štátnych symboloch Slovenskej republiky, je to tlač 1534. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a o ich používaní v znení neskorších predpisov a ktorým sa menia a dopĺňajú niektoré zákony , tlač 1534.)
P. Paška, predseda NR SR: (2010-03-02):
Poprosím vás, zapnite pána poslanca Janiša, nech ako na tureckom bazáre si tu nevymieňame názory. Aký máte návrh, pán Janiš?
Krajniak, Milan, poslanec NR SR (2018-09-17):
Vážené dámy a páni, naše hnutie SME RODINA chce týmto návrhom zákona zaviesť daňové prázdniny pre rodičov troch a viac detí. Chceme zaviesť daňové prázdniny pre rodičov troch a viac detí za predpokladu, že rodičia pracujú alebo aspoň jeden z dvoch rodičov pracuje. Prečo to chceme urobiť? Všetci vieme, že demografická situácia všade v Európe aj na Slovensku je nelichotivá, rodí sa nám čoraz menej detí. A podľa všetkých štatistík a prieskumov vieme, že tí rodičia, ktorí už majú dve deti, častokrát by boli ochotní mať aj tretie dieťa, akurát sa obávajú, že si to nebudú môcť ekonomicky dovoliť. Preto po vzore okolitých krajín, ako je napr. Maďarsko a Poľsko, kde sa takéto opatrenia rôzneho typu ukázali ako efektívne, chceme navrhnúť, aby aj na Slovensku za predpokladu, že niekto sa rozhodne mať tretie dieťa, bude si môcť uplatňovať daňové prázdniny pre daň z príjmov až do momentu, kým tieto tri deti nebudú plnoleté. Môže niekto položiť logickú otázku, či nemôže byť takýto inštitút zneužitý. Sú tam dve poistky, prečo to nemôže byť zneužité. Nastavujeme jednak limit 15-tisíc euro pre tú sumu, ktorú si môže tento rodič z daňového základu odpočítať, to znamená, bude sa to týkať približne viac ako 80 % ľudí v tomto štáte, ale nebude sa to týkať milionárov, pretože samozrejme je logické, ak nieto má 100 mil. euro, tak nepotrebuje daňové prázdniny, práve naopak, asi by to bolo pre tento štát aj nevýhodné, keby si niekto, kto má majetok 100 mil. eur, mohol takýmto spôsobom úplne upraviť a vynulovať daňový základ. Druhá vec, aká poistka tam je, tá druhá poistka spočíva v tom, že sa to týka iba pracujúcich rodičov alebo aspoň jedného rodiča, ktorý v tejto rodine pracuje. Aby sa to nemohlo zneužívať na to, že niektorí naši spoluobčania by sa mohli chcieť živiť tým, že na seba nechajú napísať nejaké príjmy, ktoré by inak niekto iný musel kompletne zdaniť. Sme presvedčení, že oveľa lepšie ako riešiť demografickú krízu tak, ako ju rieši západná Európa, kde niektorí ľudia otvorene hovoria, že potrebujeme proste pustiť migrantov z Afriky, pretože nemáme dosť detí a nevieme túto situáciu riešiť. My ju chceme riešiť úplne iným spôsobom a tým normálnym a prirodzeným. Podporiť tých ľudí, ktorí dobrovoľne, žiaden štát nebude stáť pri nich a nútiť ich do toho, ale keď sa budú rozhodovať, či chcú mať v rodine ešte tretie dieťa, chceme toto ich rozhodnutie podporiť. Chceme ich motivovať k tomu, aby vedeli, aby sa nemuseli báť, že si to tretie dieťa, nebodaj, nebudú môcť dovoliť alebo nebudú vedieť tú rozšírenú rodinu uživiť. Toto opatrenie celkom dobre zafungovalo v trochu pozmenenej miere v Maďarsku, zafungovalo v Rusku, funguje v rôznych krajinách, pretože naozaj to rozhodnutie rodiča, rodičov, ktorí už majú dve deti, či chcú mať tretie dieťa už nie je vec psychologická, ale do značnej miery najmä ekonomická. Preto takýmito daňovými prázdninami pre rodičov troch a viac detí im chceme pomôcť a uľahčiť rozhodnutie a vyjadriť aj podporu spoločnosti k tomu, aby sa rodičia mohli rozhodnúť pre to mať deti.
Figeľ, Ján, podpredseda NR SR (2015-02-03):
Dobré ráno všetkým. Dámy a páni, vážené panie poslankyne, vážení páni poslanci, pán minister, otváram piaty rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni Rudolf Chmel, Štefan Kuffa a Marián Radošovský. A na zahraničnej pracovnej ceste je Ľuboš Blaha. Budeme teraz pokračovať v druhom čítaní o vládnom návrhu zákona, ktorým sa mení a dopĺňa zákon č. 180/1995 Z. z. o niektorých opatreniach na usporiadanie vlastníctva k pozemkom, je to tlač 1284. V piatok, ktorí ste tu boli, 30. januára sme prerušili rokovanie o tomto bode programu po úvodnom slove pána ministra ako navrhovateľa, a preto teraz dávam slovo spoločnej spravodajkyni z výboru pre pôdohospodárstvo a životné prostredie pani poslankyni Magde Košútovej, aby informovala plénum o rokovaní o tomto návrhu zákona, aby odôvodnila návrh a stanovisko gestorského výboru. Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa mení zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov , tlač 1284.)
Jurzyca, Eugen, poslanec NR SR (2018-10-23):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2013-03-20):
Pán poslanec Lebocký.
Jurčík, Ľudovít, poslanec NR SR (2011-02-03):
K tomu, prečo si myslím, že môžete chvíľu? Tomáš! (Prerušenie vystúpenia predsedajúcim.)
Ledecký, Vladimír, poslanec NR SR (2024-01-24):
Ďakujem za slovo, pán podpredseda. Dobré ráno prajem. 	Pán Szabo, ďakujem za príspevok. Ty si vo svojom príspevku zhrnul celé uznesenie parlamentu v celej jeho kráse, v úvodzovkách, ale skôr než to uznesenie Európskeho parlamentu prišlo a skôr než sa vyjadrili aj ďalšie inštitúcie, tak rád by som pripomenul slová našich vládnych predstaviteľov. Robert Fico, 6. december 2023: „Rozhodli sme sa, že po vzore iných krajín, ako je Rakúsko a Nemecko, sme pristúpili k zmierneniu trestných sadzieb. Za ekonomické trestné činy budú stále vyššie tresty ako v okolitých krajinách, či je to Rakúsko, alebo Nemecko.“ – Samozrejme, blud. Peter Pellegrini, 3. decembra 2023: „Úpravy v trestnom práve priblížia Slovensko k Západnej Európe a civilizovaným krajinám.“ – No tak tie reakcie svedčia asi o tom, že to tak nie je. Robert Fico, 2. december 2023: „O zmenách v trestných kódexoch komunikujeme s Európskou komisiou.“ (Prečítané so smiechom.) „Chceme sa tak vyhnúť riziku, že by Slovensko pre porušovanie zásad právneho štátu, ktoré Európska únia vyžaduje, mohlo mať ťažkosti pri čerpaní eurofondov.“ Peter Pellegrini, 17. januára 2024: „Prijatie rezolúcie pred tým, ako je niečo vôbec schválené, kritiku alebo nejaké rozhodnutie budem akceptovať vtedy, keď bude niekto kritizovať konkrétne znenie, a nie zatiaľ hypotézu.“ – Na adresu prijatia rezolúcie ale pritom už vláda tento návrh schválila, tak ja neviem, aká hypotéza, keď, keď to predtým vláda schváli. Takže takto zafungovala diplomacia našich vládnych predstaviteľov v Európskej únii. Ďakujem.
Žiga, Peter, minister životného prostredia SR (2014-11-28):
Ďakujem pekne. Vážený pán predsedajúci, vážené pani poslankyne, vážení páni poslanci, na schôdzu Národnej rady Slovenskej republiky predkladám vládny návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov a ktorým sa menia a dopĺňajú niektoré zákony. Vládnym návrhom zákona sa aktualizuje terminológia súvisiaca s činnosťou vnútroštátneho správcu vychádzajúca z nového nariadenia komisie. Transponujú sa ustanovenia nariadenia Európskeho parlamentu a Rady, ktorým sa mení smernica o vytvorení systému obchodovania s emisnými kvótami skleníkových plynov v spoločenstve. Aktualizujú sa ustanovenia, na ktoré je uplatniteľné nariadenie komisie o určení práva používať medzinárodné kredity. Vypúšťajú sa ustanovenia, ktoré upravujú obchodovanie s emisnými kvótami znečisťujúcich látok, takzvaný systém obchodovania. Aktualizujú sa ustanovenia o obchodovaní s emisnými kvótami skleníkových plynov v Slovenskej republike, takzvaná schéma obchodovania. Aktualizujú sa ustanovenia týkajúce sa kompetencií orgánov miestnej štátnej správy podľa reformy verejnej správy. V čl. II sa mení živnostenský zákon, v časti viazané živnosti. V čl. III sa mení zákon o správnych poplatkoch v súvislosti s prechodom na systém akreditácie overovateľov a v čl. IV sa novelizuje zákon o environmentálnom fonde. Ďakujem pekne za podporu.
Jarjabek, Dušan, poslanec NR SR (2015-09-23):
Ďakujem pekne za slovo, pani predsedajúca. Vážený pán poslanec, no mne je veľmi ľúto v tejto chvíli, že mám iba nejaké dve minúty, lebo na to, čo si povedal, tie dve minúty určite nestačia. A zároveň mi je veľmi ľúto, že si nebol ani na výbore pre kultúru a médiá, kde sme o týchto veciach rokovali, nebol si ani na ústavnoprávnom výbore, kde bola veľmi živá debata o tejto téme aj s názormi pre a proti, a na niečom sme sa predsa len dohovorili aj opozično-koalične a rôzne debaty, rôzne názory padali v rôznym súvislostiach. Škoda, že si nebol na týchto výboroch, lebo naozaj v tejto chvíli odpovedať na to, čo si rozprával, znovu by sme začali od Adama, znovu by sme začali od Adama v rámci zdôvodňovania, v rámci istých názorov, vyvracania tých názorov. Tie výbory sú na niečo dobré, ja viem, že tvoja problematika v tejto chvíli je iná a že skôr zdeluješ slová niekoho, s ktorým si túto problematiku konzultoval, všetko v poriadku. Škoda, že sme sa o tom neporozprávali, lebo nemám určite ani zmienku o tom, že by si bol na ministerstve kultúry a tento problém tam predložil, ako problém, pre ktorý chceš nejaké vysvetlenie, a určite pán minister kultúry sa toho dotkne a bude veľmi teda zdôvodňovať ti niektoré tvoje, niektoré tvoje vety, ktoré si použil vo svojom príspevku. Hovorím, večná škoda, ešte raz, že si nebol na výbore pre kultúru a médiá. Keď sa budeš chcieť venovať v budúcnosti tejto problematike, príď alebo poďme my dvaja na kávu, keď nebudeš mať čas, a môžeme sa o tom porozprávať. Ďakujem pekne za pozornosť.
Kotleba, Marian, poslanec NR SR (2019-10-24):
Pán podpredseda Národnej rady, ďakujem za slovo. Keď už pán Poliačik sa tu hrá na princípy demokracie a rešpektovanie a neviem čo a obviňuje ma tu, tak by som vás chcel upozorniť na jeho odznačik potratového Slovenska na saku, za ktoré nám bolo hrozené disciplinárnym konaním. Čiže dávam to na vedomie vedeniu Národnej rady a zachovajte sa tak, aby zákon platil pre všetkých rovnako. Ďakujem.
Lipšic, Daniel, poslanec NR SR (2015-12-02):
Ďakujem veľmi pekne, vážená pani predsedajúca. Cieľom navrhovanej úpravy je podpora mladých rodín s dieťaťom, resp. s deťmi v predškolskom veku, zvýšenie adresnosti daňových úľav na dani z príjmov pri fyzických osobách a výrazné zjednodušovanie poskytovania daňových úľav vo forme nezdaniteľnej časti základu dane ročne na manžela, čiže akoby také spoločné daňové priznanie rodinné. Súčasná právna úprava umožňuje uplatniť si nezdaniteľnú časť základu dane ročne na manželku alebo manžela až do výšky základu dane daňovníka, t. j. do 34 400 eur. V takom prípade je nezdaniteľná časť základu dane 3 735 eur a postupne klesá až do základu dane daňovníka 49 345 eur, kedy nezdaniteľná časť základu dane na manželku, manžela sa rovná nule. Navyše nezdaniteľná časť základu dane sa znižuje o príjem manželky alebo manžela. Predložený návrh znižuje výšku základu dane, pri ktorej si možno uplatniť maximálnu nezdaniteľnú časť na manžela z 34 000 na 20 000. V takomto prípade zostáva nezdaniteľná časť základu dane na súčasnej úrovni 3 735 a postupne klesá až do základu dane daňovníka na 34 943, kedy nezdaniteľná časť základu dane na manželku, manžela sa rovná nule. V prípade, že sa manželia starajú o vyživované maloleté dieťa alebo deti v predškolskom veku, resp. od začatia plnenia povinnej školskej dochádzky, potom sa nezdaniteľná časť základu dane navrhuje až vo výške 7 200 eur, avšak je uplatňovaná len do výšky spoločného základu dane manželov 20 000 eur ročne. Tým sa výrazne zvyšuje adresnosť poskytovania takejto daňovej úľavy. Uplatnenie nezdaniteľnej časti základu dane vo výške 7 200 eur je navyše viazané na starostlivosť o vyživované maloleté dieťa v predškolskom veku. Navrhovanou právnou úpravou sa podporujú mladé rodiny s deťmi. Táto skupina je ekonomicky pomerne zraniteľnou, keďže sa nachádza v tzv. štartovacej fáze, kedy na jednej strane má pomerne vysoké náklady na založenie rodiny, predovšetkým náklady spojené s bývaním, a na druhej strane častokrát pracuje iba jeden z manželov, zatiaľ čo druhý sa stará o maloleté dieťa alebo nepracuje vôbec, alebo len na čiastočný úväzok. Je to vlastne tretí návrh v balíčku pre mladé rodiny a dovoľujem si vás požiadať rovnako aj o jeho podporu a postúpenie do druhého čítania. Ďakujem, pani predsedajúca.
B. Bugár, podpredseda NR SR: (2002-11-06):
Nech sa páči, postupne uvádzajte jednotlivé hlasovania, pán spravodajca. A. Ivanko, poslanec: Áno, pán predsedajúci. Dajte hlasovať o prvom. Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 462/2002 Z. z. o poskytnutí jednorazového finančného príspevku politickým väzňom, tlač 41.
Lubyová, Martina, ministerka školstva, vedy, výskumu a športu SR (2017-10-18):
Vážený pán predsedajúci, vážené panie poslankyne, vážení páni poslanci, v rámci prerokovania predloženého návrhu zákona, ktorým sa má novelizovať zákon 504/2003 o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov, predložila skupina poslancov pozmeňujúci návrh k niektorým ustanoveniam, ktoré v navrhovanej novele neboli dotknuté. Ministerstvo pôdohospodárstva a rozvoja vidieka Slovenskej republiky vyhodnotilo obsah navrhovaného pozmeňujúceho návrhu ako konformný s cieľom vytvoriť lepšie legislatívne podmienky pre prístup začínajúcich farmárov k poľnohospodárskej pôde. Nakoľko však neboli dostatočne vyjasnené prípadné dopady na celé podnikateľské prostredie v rezorte pôdohospodárstva, dohodli sme sa s predkladateľmi na prípadnej modifikácii predloženého pozmeňovacieho návrhu. Vzhľadom na vyššie uvedené si vás, vážený pán predsedajúci, dovoľujem požiadať o opätovné otvorenie rozpravy k predloženému návrhu zákona a panie poslankyne a pánov poslancov o jeho nasledovné schválenie. Ďakujem za pozornosť.
P. Paška, predseda NR SR: (2007-02-06):
(Hlasovanie.) 135 prítomných, 134 za, 1 sa zdržal. Konštatujem, že sme odsúhlasili body spoločnej správy. Ďalej.
Hrušovský, Pavol, predseda NR SR (2011-12-08):
Pani predsedníčka Sabolová.
Kéry, Marián, poslanec NR SR (2024-05-10):
Na úvod chcem sa poďakovať všetkým, ktorí na mňa reagovali vecne. Dokonca osobitne ďakujem za vecný tón pánovi poslancovi Pročkovi. Pani poslankyňa Jaurová, na úvod ďakujem za kompliment, ale vy ste ma asi poriadne nepočúvali, lebo nič také som ja nepovedal smerom k pani ministerke, že by mali byť v koalícii nejaké spory, ktoré sa týkajú odvolania alebo neodvolania. Je to jasné. Koalícia je jednotná a bude hlasovať proti odvolaniu z jej pozície. Ja som povedal jedinú vec, ktorú ste vy naznačili, ale ste ju trošku rozviedli nesprávnym smerom, že ľudia v okolí pani ministerky, sa mi zdá, že nie celkom správne častokrát komunikujú niektoré témy a že naozaj niektorí by si mali osvojiť tú okrídlenú vetu, že hovoriť striebro, mlčať zlato. Ale smerom k ministerke kultúry som nič také nepovedal. Pán poslanec Krátky, vy ste počas svojej dvojminútovej faktickej poznámky nepovedali nič k meritu veci, čo som hovoril. A hovoril som o dôvodoch, prečo si myslím, že táto schôdza vôbec nemala byť zvolaná. Vy ste sa venovali predsedovi Slovenskej národnej strany Andrejovi Dankovi a jeho ambíciám. Nuž, čo je zlé na ambíciách nejakého politika? Ale ja som si nevšimol, že by Andrej Danko povedal, že viete čo, ak nebudem zvolený za predsedu Národnej rady, tak sa tu hodím o zem alebo vystúpim z tejto vládnej koalície. Takže chcem vás poprosiť, aby ste nabudúce veci dali do nejakého reálneho scenára. Pani poslankyňa Kolíková, moderátor je ako futbalový rozhodca. Je dobrý vtedy, keď je neviditeľný, môže robiť chyby, ale nemôže to byť v prospech jednej strany. A sme častokrát svedkami, že moderátor alebo nestranný divák, keď si, keď počúva takéto diskusie... (Prerušenia vystúpenia časomerom.)
Laššáková, Jana, podpredsedníčka NR SR (2014-09-18):
Pán poslanec, poprosím vás, aby ste sa pridržiavali toho a reagovali na nespokojnosť alebo vyjadrili nespokojnosť s odpoveďou. (Reakcia z pléna.) Ale, ale hovorí o niečom úplne inom!
Blanár, Juraj, podpredseda NR SR (2022-11-30):
Pán kolega Vážny, môj predchádzajúci kolega, ktorý riadil schôdzu, hovoril, že ste sa už prihlásili po termíne možnosti s faktickou poznámkou. Trváte na nej, alebo sa môžem spýtať, či je všeobecný súhlas, aby mohol povedať. (Súhlasná reakcia pléna.) Ak je súhlas, tak nech sa páči.
Laurenčík, Milan, podpredseda NR SR (2020-04-28):
Vážené panie poslankyne, vážení páni poslanci, podarilo sa nám obsadiť aj miesto navrhovateľa, takže dávam slovo ďalšiemu v poradí z ústne prihlásených rečníkov do rozpravy, poslancovi Marianovi Kotlebovi a pripraví sa pán poslanec Peter Cmorej. Nech sa páči, pán poslanec, máte slovo.
Krúpa, Juraj, poslanec NR SR (2024-04-24):
Mária, ďakujem veľmi pekne za tvoj príspevok, si upozornila na niekoľko zásadných vecí a jednou z nich je práve to, že oni aj prostredníctvom tohto zákona chcú ukázať, že ako sa oni nenechajú riadiť tým zlým Bruselom, že oni si povedia čo a ako to chcú mať tu na Slovensku, bez ohľadu na to, aké to bude mať následky. A keď bude najhoršie, tak ako sme počuli aj tu od kolegu, tak však sme tu aj tisíc rokov predtým žili nejak, však nejako bolo, nejako aj bude a my si nenecháme tým Bruselom nič diktovať. To radšej budeme o chlebe a o vode. Ale aj tak to vydržíme, však sme kedysi všeličo vydržali, aj potupu, aj, aj, aj útlak, aj všetko, vydržíme aj toto. Čo nás potom, že čo tu potom bude. Toto sú presne tie, tie pochodové myšlienky, ktoré oni majú, a sú úplne že zvrátené, človek sa nad tým musí pozastaviť. Lenže to nie je len to, že vy bojujete týmto proti Európskej únii. Ono vy vlastne týmto porušujete základné práva podľa Rady Európy, čiže to nie je Európska únia, oni možno nevedia, aký je ten rozdiel, ale je to Rada Európy, kde sú členmi aj nečlenské krajiny Európskej únie. A tým pádom vlastne diskriminujete, pretože diskriminujete medzi domácim a zahraničným jak prispievateľom, takisto aj domácou zahraničnou mimovládkou a dokonca v rámci Európy alebo dokonca v rámci Európskej únie. Čiže toto sú absolútne, toto je proste úplne podľa, podľa príručky toť Orbána a Ruska takýmto spôsobom pristupovať. Lenže my dávno, dávno nie sme tam, kde ste vy si myslíte, že by sme mali byť, a už dávno sme tento svet váš opustili. My sme už sme dávno v 21. storočí, nie sme v 19. a začiatkom 20. storočia. Čiže namiesto toho, aby robili niečo rozumné, tak chodia ako, vláda rozdáva nejaké politické bublifuky po regionálnych rokovaniach, ale prídeme naozaj o veľa takýmito sprostými návrhmi.
Šefčík, Marek, poslanec NR SR (2023-01-24):
Ďakujem pekne za slovo. Tak, pán poslanec Pellegrini, kopli ste si v rozprave do kolegu Pročka. Pohŕdavo ste sa o premiérovi vyjadrovali ako o Edkovi a mne ste minule povedali niečo v tom zmysle, že mi nebudete odpovedať, lebo ma nepoznáte. Nie som profil na facebooku bez fotky, nie som ani anonymný človek, ale som tu a ak by ste do Národnej rady Slovenskej republiky nechodievali len na hlasovania a vlastnú rozpravu, tak by ste ma asi poznali. Alebo ma poznáte, lenže vo vašom DNA je povýšeneckosť a pýcha. Pamätáte si, keď váš šéf, ktorý vás 19 rokov učil, pri verejnom vypočutí kandidátov na Ústavný súd odpovedal poslancovi OĽANO Jankovi Maroszovi, že mu nebude odpovedať, lebo ho nepozná? Ste rovnaký ako Fico, ktorému ste 19 rokov verne slúžili a podľa vzoru svojho učiteľa reagujete povýšenecky. Dehonestácia oponentov je vaša metóda, ako sa pozrieť pravde do očí. Vy hovoríte o demokracii? O demokracii? Veď vy ste strana, ktorá najviac oklamala voličov. Vy tu sedíte jedenásti, či koľko vás je, za nejakú stranu SMER II alebo HLAS tri roky, ale vo voľbách ste nedostali ani jeden jediný hlas. Vašu stranu nevolil nikto. A keď tu bude Erik Tomáš tliachať o nejakom poberaní platov, tak Erik Tomáš, Peter Pellegrini, Raši, Saková a spol., vy ste sa sem dostali na chrbte Fica. A potom, potom ste čo spravili? Odišli od svojho šéfa a poberáte poslanecké hlasy a ľudia vás nevolili na strane HLAS.
Žiak, Miroslav, poslanec NR SR (2021-10-19):
Ďakujem, pán predseda. Pán minister, kolegovia, ja mám skôr takú malú požiadavku do druhého čítania k tomuto zákonu. V tomto balíku psychotropných látok je aj látka s názvom Kratom, ktorá je niečo ako silnejší kofeín, dokonca aj rastie na stromoch podobných kávovníkovi. A spôsobuje len to, že človek sa dokáže lepšie sústrediť a zvyšuje to jeho psychickú nejakú koncentráciu a aktivitu bez akýchkoľvek vedľajších nežiaducich účinkov. Dokonca sú o tom štúdie. Je o tom aj niekoľko internetových stránok, ktoré sa snažia poukázať na neškodnosť tejto látky. A v prípade, že by sa dostala na takýto zoznam medzi omamné a psychotropné látky, tak stane sa len to, že sa bude následne predávať, rôzne jej nejaké deriváty na čiernom trhu alebo poprípade nejaké zvýšené koncentrácie, ktoré by mohli ohroziť zdravie týchto konzumentov. V podstate táto látka neohrozuje žiadne, nejako ľudí a stratíme len pod ňou kontrolu. Takže by som chcel poprosiť aj tu pána ministra, do druhého čítania aby sme túto pripomienku zapracovali a nekomplikovali ľuďom život. Ďakujem veľmi pekne.
Danko, Andrej, predseda NR SR (2019-09-18):
Pani poslankyňa Milanová.
M. Číž, podpredseda NR SR: (2008-11-25):
Slovo má teraz s reakciou na faktické poznámky pani poslankyňa Radičová.
T. Cabaj, poslanec: (2002-02-22):
I. Presperín, podpredseda NR SR: Pán poslanec, ja som žiadal procedurálnym návrhom zaradenie, o ktorom ste odmietli hlasovať. Súhlasím, aj my sa pridávame k tomu, aby zasadlo poslanecké grémium. Prosím, požiadam predsedu. (Reakcie z pléna.) (Prerušenie rokovania o 10.24 hodine.) (Pokračovanie rokovania o 10.42 hodine.)
Ďuriš Nicholsonová, Lucia, podpredsedníčka NR SR (2018-06-18):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Osuský, nech sa páči.
Goga, Pavol, poslanec NR SR (2014-09-18):
Ďakujem za slovo. Vážený pán predseda, kolegyne, kolegovia, dovoľte mi, aby som podal zápisnicu o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, ktoré sa konalo 18. septembra 2014. Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu bolo vydaných a poslanci si osobne prevzali 127 hlasovacích lístkov, teda na voľbe bolo prítomných 127 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu všetci poslanci odovzdali hlasovacie lístky. Zo 127 odovzdaných hlasovacích lístkov boli 4 neplatné. Zo 123 platných hlasovacích lístkov overovatelia zistili, že o návrhu na voľbu Jozefa Viskupiča za predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu hlasovalo za 92 poslancov, proti 20 poslancov, zdržalo sa 11 poslancov. Na zvolenie predsedu Výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu zvolený Jozef Viskupič . Overovatelia ma zároveň poverili oznámiť výsledok hlasovania Národnej rade Slovenskej republiky. Všetko, skončil som, pán predseda.
Hrušovský, Pavol, podpredseda NR SR (2011-07-01):
S faktickými poznámkami na vystúpenie pána predsedu poslaneckého klubu sa hlási celkom dvanásť poslancov, posledný pán poslanec Poliačik. Končím možnosť ďalších prihlášok s faktickými poznámkami. Ako prvému udeľujem slovo pánovi predsedovi.
Heger, Eduard, poslanec NR SR (2016-05-20):
Ďakujem. Ja by som len na záver teda k tomuto návrhu zákona povedal, že máme veľmi šikovných mladých ľudí na Slovensku a verím, že ako európska krajina vytvoríme porovnateľné podmienky pre našich mladých ľudí, aby pre práve rozvoj aj tejto svojej kariéry nemuseli odchádzať do zahraničia, ale mohli sa rozvíjať tu. A vidím a aj vďaka tomu, ako sme počuli príspevky v rozprave, že nie sú k tomu žiadne nejaké výhrady. Tak verím, že toto sa odrazí aj v hlasovaní a že to podporíte. Ďakujem.
Galek, Karol, poslanec NR SR (2023-06-20):
Pán predsedajúci, prosím, dajte hlasovať o návrhu zákona ako o celku v znení schválených zmien a doplnení bez odporúčania gestorského výboru.
Potocký, Milan, poslanec NR SR (2022-06-22):
Pán predseda, sme v treťom čítaní, otvorte, prosím, rozpravu.
Hatráková, Katarína, poslankyňa NR SR (2021-05-07):
Ďakujem, pán predsedajúci. A ďakujem aj vám, pán kolega, pretože, tak ako ste spomínali, kríza ešte viac odhalila mnoho chýb v systéme alebo teda v systémoch. A takže vďaka, pani profesorka, za otvorenie týchto tém vo vašej správe. A ja si teda dovolím vyzdvihnúť tú, ktorá mne tak najviac leží na srdci, a to je opatrovníctvo dospelých, pretože, alebo garancia práv dospelých osôb, ktoré sú akýmsi spôsobom zdravotne postihnuté. Vieme, že súdy neprimerane rozhodujú v konaniach o pozbavenie i navrátenie spôsobilosti k právnym úkonom. Takže vďaka za otvorenie tej témy a dúfam, že budeme spolu o tom v budúcnosti komunikovať.
Kollár, Boris, predseda NR SR (2022-11-08):
(Zaznievanie gongu.) Vážené pani poslankyne, vážení páni poslanci, prosím, zaujmite miesto v sále. Budeme pokračovať v prerušenom rokovaní, ale najskôr tu máme procedurálny návrh pána poslanca Suska. Nech sa páči, pán poslanec, máte slovo.
Laurenčík, Milan, podpredseda NR SR (2022-03-24):
Prosím, prezentujme sa a hlasujme o druhom pozmeňujúcom návrhu pána poslanca Cmoreja. (Hlasovanie.) Prítomných 121, za 83, proti 7, zdržalo sa 31 poslancov, hlasovali všetci. Konštatujem, že aj druhý pozmeňujúci návrh pána poslanca Cmoreja sme schválili. Nech sa páči, ďalšie návrhy.
Grendel, Gábor, podpredseda NR SR (2023-05-17):
Ďakujem pekne. Dávam slovo spravodajcovi, ktorého určil navrhnutý gestorský výbor pre zdravotníctvo, predsedovi tohto výboru, pánovi poslancovi Marekovi Krajčímu.
Paška, Pavol, predseda NR SR (2012-06-26):
231. Hlasujeme. (Hlasovanie.) 139 prítomných, 90 za, 7 proti, 42 sa zdržalo. Návrh sme postúpili do druhého čítania.